ఇప్పుడు సుమారుగా 500 మంది ఉన్నారు,
అందరి ముఖాలూ అదోలా ఉన్నాయి.
ఆ ముఖాలని... వర్ణించడం చాలా కష్టం.
అందరూ షాక్ లో ఉన్నట్టున్నారు.
జాన్ లెనన్ చనిపోయారంటే వాళ్లు నమ్మలేకపోతున్నారు.
అందరి ముఖాలలో విచారం కనిపిస్తోంది. వారు ఇక్కడ ఇతరులతో ముచ్చటించడానికి రాలేదు.
సంతాపం తెలియజేయడానికి వచ్చారు.
జాన్ లెనన్ భార్య, యోకో యోనో, గాయకుని మరణం గురించి...
నువ్వంటే నాకు ప్రాణం, జాన్
జాన్ చనిపోయిన మర్నాడు ఉదయం,
నేను ద్వారం గుండా లోపలికి వెళ్లాను,
భవనం ముందు ఉన్న కాంపౌండులో
పోలీసులు 'దాటరాదు' అనే లైన్ వేసేశారు.
నేల మీద పగిలిన అద్దం ముక్కలు ఉన్నాయి.
రోడ్డు పక్కన ఉన్న ఫుట్ పాత్ పై జాన్ రక్తం ఉంది...
ఎలియట్ మింట్జ్ కుటుంబ సన్నిహితుడు
...భవనంలోకి ప్రవేశించే ముందు దాన్ని దాటుకొని వెళ్లాల్సి వచ్చింది.
యోకో కుదేలైపోయి ఉండింది.
సౌండ్ ఆపివేసి ఉన్నా, తను కాసేపు అలా టీవీ చూస్తూ ఉండిపోయింది.
టీవీలో ఒక్కటంటే ఒక్కదాన్నే చూపుతూ ఉన్నారు.
మేము పై అంతస్థులో ఉన్నా కానీ, కింద పాడుతూ ఉన్న పాటలు మాకు వినిపిస్తూ ఉన్నాయి.
అవి చాలా చాలా స్పష్టంగా వినిపిస్తున్నాయి.
ఇక ఆమె నన్ను చూసి, "అతను ఎందుకు ఆ పని చేశాడు?" అని అడిగింది.
ద క్యాచర్ ఇన్ ద రై
రెండవ ఎపిసోడ్
దర్యాప్తు
హా. నేను న్యూయార్క్ నగర పోలీసు శాఖకి చెందిన డిటెక్టివ్స్ కి చీఫ్ ని,
నా పేరు జేమ్స్ టీ. సల్లివన్.
జాన్ లెనన్ హత్యకు సంబంధించి,
మాకు ఇప్పుడు ఏం తెలుసు, ఇంకా ఇప్పటిదాకా ఏం జరిగిందో
మీకు చెప్పడానికి
ఇక్కడికి మిమ్మల్ని రమ్మన్నాము.
జాన్ లెనన్ ని హత్య చేసినందుకు,
హవాయ్ లోని 55 దక్షిణ కుకూయ్... కు-కూ-య్ వీధిలో నివాసం ఉండే
మార్క్ డేవిడ్ చాప్మన్ ని అరెస్ట్ చేశాము.
అతను ఏదైనా మానసిక వ్యాధికి చికిత్స తీసుకున్న దాఖలాలేవైనా ఉన్నాయా?
ప్రస్తుతానికి మాకు అవేవీ తెలీవు.
అతని ప్రవర్తన ఎలా ఉంది? సహేతుకంగానే ఉన్నాడా?
- చాలా ప్రశాంతంగా వ్యవహరిస్తున్నాడు. - మిస్టర్ జాన్ లెనన్ ని ఎక్కడ కాల్చాడో...
- కానీ సహేతుకంగానే ఉన్నాడా? - ...మీరు చెప్పగలరా?
మొత్తం... మూడు సార్లు కాల్చడం... లేదు, లేదు.
అతను కాల్చబడ్డాడని నేను చెప్పలేను.
అది వైద్య పరిశీలకుడు చూసి నిర్ణయిస్తాడు.
కానీ ఆయన మీద మొత్తం ఏడు గాయాలు ఉన్నాయి.
అయితే, వాటిలో తూటా దిగినవే కాకుండా, తూటా బయటకు వచ్చినవి కూడా ఉండవచ్చు.
ఎన్ని సార్లు కాల్పులు జరిపారు?
తుపాకీ ఖాళీగా ఉంది. అయిదుసార్లు కాల్చారు.
అతను ఎందుకు కాల్చాడో చెప్పాడా? ఏదైనా కారణముందా?
చెప్పలేదు.
- సరే. థ్యాంక్యూ. - థ్యాంక్యూ.
వ్యాఖ్యాత: కీఫర్ సదర్లాండ్
ప్రపంచ మీడియా అంతా
న్యూయార్క్ పోలీసు శాఖకు చెందిన ఇరవయ్యో స్టేషన్ ముందు వాలిపోయింది.
జాన్ లెనన్ ని హత్య చేసిన వ్యక్తి గురించి తెలుసుకోవాలని
వాళ్లకి చాలా ఆత్రంగా ఉంది.
వాళ్లు ఎక్కడ గడిపారు? వాళ్లు కలిసి పని చేశారా?
అందరికీ థ్యాంక్యూ.
అక్కడే ఉండటానికి విలేఖరులకి అనుమతినిచ్చారు,
ఆ కేసును దర్యాప్తు చేస్తున్న పోలీసులని ఇంటర్వ్యూ చేస్తున్నారు వాళ్లు.
నేను... నేను పేపర్ వర్క్ చేసుకోవాలి, కాస్త ఆగండి.
స్టేషన్ వద్ద,
నన్ను విలేఖర్లు చుట్టుముట్టేశారు, ఎందుకంటే ఏం జరిగిందో అందరికీ తెలుసుకోవాలనుంది.
అతడిని ఎన్నిసార్లు కాల్చడం జరిగింది?
అతను స్పృహ తప్పిపోయాడా?
అతను... నాకు తెలిసినంత వరకు, అతను స్పృహలో లేడు.
అతను మూలుగుతున్నాడా, ఏమైనా చెప్పాడా?
- లేదు. - మరి యోకో ఎలా ఉండింది?
ఆమె బాగా కృంగిపోయి ఉండింది. హా.
ఇంగ్లండు నుండి వచ్చినవాళ్లు ఉన్నారు, జర్మనీ నుండి వచ్చినవాళ్లు ఉన్నారు...
టోనీ పాల్మా న్యూయార్క్ పోలీసు ఆఫీసర్
...వాళ్లందరూ నాతో మాట్లాడాలని చూస్తూ ఉన్నారు...
ఇది ప్రపంచాన్ని కుదిపేసిన ఒక పెద్ద కేసు,
ఏం జరిగిందో అందరికీ తెలుసుకోవాలనుంది.
పైనున్న అనుమానితుడి గురించి మీకు వివరాలేమైనా తెలిశాయా?
- మీకేం సమాచారం అందింది? - నాకేమీ తెలీదు.
మీరు ఇక్కడికి వచ్చినప్పుడు అతను ఎక్కడ ఉన్నాడు?
- అప్పటికే కస్టడీలో ఉన్నాడు. - ఎవరి దగ్గర?
పోలీస్ ఆఫీసర్ స్పీరో దగ్గర ఉన్నాడు.
అనుమానితుని గురించి ఏమైనా చెప్పగలరా?
అంటే, మామూలుగా మీకు అనిపించింది ఏంటో.
డిటెక్టివ్స్ ఆఫీదు వద్ద ఉన్న చాప్మన్ ని ఓ కంట కనిపెట్టమని నాకు చెప్పినప్పుడు,
నాకు భలే షాకింగ్ గా అనిపించీంది,
ఎందుకంటే జాన్ లెనన్ ని చంపిన వ్యక్తితో నేను కూర్చోవాల్సి వచ్చింది.
మొదట అతను చాలా ప్రశాంతంగా ఉన్నాడు,
కానీ కాసేపయ్యాక కంగారుపడటం ప్రారంభించాడు, నిలువునా వణికిపోసాగాడు.
ఇంతలో ఒక డిటెక్టివ్ వచ్చి చెప్పారు, "హవాయిలో ఉన్న మీ భార్యకు మేము సమాచారం అందించాం..."
అప్పుడు అతను చాలా కలత చెందాడు, కంగారుపడిపోయాడు.
"నేను బాత్రూమ్ కి వెళ్లాలి," అని అన్నాడు.
"సరే, నేను తీసుకెళ్తా," అని అన్నాను నేను.
అలా అతడిని బాత్రూమ్ తీసుకెళ్లాను.
అక్కడ ఉన్నప్పుడు అతడిని ఒకటి అడిగాను,
"నువ్వేం చేశావో నీకు అర్థమవుతోందా?" అని.
దానికి అతను, "హా, నన్ను నేను చంపుకున్నాను. నేను జాన్ లెనన్ ని," అని అన్నాడు.
అప్పుడు నేను అతడిని అదోలా చూశాను,
కిటికీ నుండి అతడిని బయటకు విసిరిపారేయాలని అనిపించింది, కానీ...
పోలీసులు, చాప్మన్ నుండి తొలి వాంగ్నూలాన్ని తీసుకున్నారు.
ఆ తర్వాత భార్యతో మాట్లాడటానికి అతనికి అనుమతి ఇచ్చారు.
ఇరవయ్యో స్టేషన్
న్యూయార్క్ నగర పోలీస్ శాఖ
- హలో, గ్లోరియా? - అవును, చెప్పండి.
సరే. నేను పోలీస్ ఆఫీసర్ స్పీరోని.
- చెప్పండి. - నేను ఇప్పుడు మీ భర్తతో ఉన్నాను.
- అయ్యో. అతనేమైనా... - ఆయనకి ఏమీ కాలేదని
మీకు చెప్పడానికి మీకు ఫోన్ కలిపి ఇవ్వమన్నాడు.
- హా. - ఇప్పుడు ఆయనే మీతో మాట్లాడతాడు.
చాప్మన్ ముఖ్యమైన సమాచారం ఏమైనా చెప్తాడేమో అని
వారి సంభాషణని రికార్డ్ చేశారు.
- హాయ్. - హాయ్, మార్క్.
నీ దగ్గర పోలీసులు ఉన్నారా?
లేదు. మొదట నాకు ఒక విలేఖరి నుండి ఫోన్ వచ్చింది.
నాకు ఎవరితోనూ మాట్లాడాలని లేదు.
నాకు తెలుసు, కానీ నేను అక్కడికి వస్తే నీకు ఓకేనా?
- ఎక్కడికి? - న్యూయార్కుకి.
వద్దు, వద్దు. అక్కడే ఉండు.
నువ్వెంత పని చేశావో ఇప్పటికైనా నీకు తెలుసొచ్చిందా?
సరే. ఏదేమైనా నీపై ప్రేమ తగ్గదు. నీపై ప్రేమ ఎప్పటికీ తగ్గదు.
నాకు కూడా నీపై ప్రేమ ఎప్పటికీ తగ్గదు. లవ్ యూ.
సరే మరి. బై.
ఇక్కడ సమస్య మనకి కావాల్సిన వాడా దొరికాడా అనేది కాదు.
హంతకుడు దొరికేశాడు.
రాన్ హాఫ్మన్ న్యూయార్క్ పోలీస్ డిటెక్టివ్
ఆ విషయంలో సందేహమే లేదు, కానీ అతనికి ఎవరైనా సాయం చేశారా అనే
కోణాన్ని కూడా పూర్తిగా దర్యాప్తు చేయాలన్నదే మా లక్ష్యం.
అతను ఎవరితోనైనా ఉన్నప్పుడు ఎవరైనా చూశారా అనే కోణాన్ని కూడా
నేను దర్యాప్తు చేయాలనుకున్నాను, ఆలస్యమైతే వాళ్లు అదృశ్యమైపోయే ప్రమాదముంది.
ట్యాక్సీ డ్రైవర్ అయిన రిచర్డ్ పీటర్సన్
సాయం అందిస్తానని ముందుకు వచ్చి కీలక సాక్షి అయ్యాడు.
నేను పోలీస్ స్టేషనుకు వెళ్లినప్పుడు, అక్కడ అంతా గందరగోళంగా ఉంది.
రిచర్డ్ పీటర్సన్ ట్యాక్సీ డ్రైవర్
చాలా గందరగోళంగా అన్నమాట.
మీడియా వాళ్లు అప్పుడప్పుడే అక్కడికి చేరుకుంటున్నారు.
అది చాలా ముఖ్యమైన విషయం.
వాళ్లు నన్ను విచారించారు, నేను చూసినది చూసినట్టు వాళ్లకి చెప్పాను.
కానీ నా చేత వాళ్లు దాన్ని కనీసం వెయ్యిసార్లైనా చెప్పించి ఉంటారు,
ఎందుకంటే, జరిగింది మామూలు వింత కాదు కదా.
లెనన్ ని కాల్చిన తర్వాత,
తుపాకీ పట్టుకొని చాప్మన్ ఎక్కడికీ పోకుండా, అక్కడే ఉన్నాడు.
అతను తుపాకీని కింద పడేసి, కోటును తీసేశాడు,
ఒక పుస్తకాన్ని తీసి పైకెత్తి పట్టుకున్నాడు.
"క్యాచర్ ఆన్ ద రై" పుస్తకం.
ఈ వింత ప్రవర్తన గురించి, నేరం జరిగిన చోటుకు
అందరి కన్నా ముందు వచ్చిన పోలీస్ ఆఫీసర్లలో ఒకరు కూడా చెప్పారు.
చాప్మన్ ని అదుపులోకి తీసుకున్నప్పుడు మాకు ఎదురైన ఒక విచిత్రమైన విషయం ఏంటంటే...
హర్బ్ ఫ్రావున్బర్గర్ న్యూయార్క్ పోలీస్ ఆఫీసర్
...అతను పారిపోయే ప్రయత్నమేమీ చేయకుండా, తాపీగా పుస్తకం చదువుతూ ఉన్నాడు.
అతనికి ఒకట్రెండు నిమిషాల సమయం ఉండింది,
దాన్ని ఉపయోగించుకొని అతను పార్కులోకి వెళ్లిపోయి పరారై పోయి ఉండవచ్చు,
విమానం ఎక్కేసి హవాయికి చెక్కేసి ఉండవచ్చు.
అప్పుడు ఎవరికీ తెలిసేది కాదు కదా?
దర్యాప్తు అయ్యాక, పోలీసులు చాప్మన్ పై హత్య కేసు వేశారు.
అతడిని స్టేషన్ నుండి
కోర్టుకు తరలించేటప్పుడు, ఒకవేళ...
పీటర్ కలెన్ న్యూయార్క్ పోలీసు ఆఫీసర్
ఎవరైనా ఇతడిని కాల్చి చంపే అవకాశముందని అనిపించింది.
కాబట్టి, చాప్మన్ లా వేరే వ్యక్తిని కూడా తరలిద్దామని ప్లాన్ చేశాం.
కానీ, దానికి సిద్ధపడి స్వచ్ఛందంగా ముందుకు వచ్చే వ్యక్తి కావాలి కదా.
జీవితం మీద ఆశలు అంతగా లేని వ్యక్తి అన్నమాట.
అలా ముందుకు ఎవరు వచ్చారో నాకు తెలీదు. కానీ జరిగింది మాత్రం అదే.
స్టీవ్ ఒకరిని తీసుకెళ్తున్నట్టు ఫోటో ఉంది కదా, ఆ ఫోటోలో ఉండేది చాప్మన్ కాదు.
పోలీస్
అతను వేరే తలుపు గుండా వెళ్లి ఒక పెట్రోల్ బండిలో కోర్టుకు వెళ్లాడు.
అతడిని విచారణ కోసం కోర్టుకు తరలిస్తూ ఉండగా,
ప్రపంచ నలుమూలలా ఉన్న విలేఖరులు
మార్క్ చాప్మన్ ఎవరో కనుగొనే పనిలో పడ్డారు.
బీటిల్స్ అభిమానులు సొంతంగా ప్రార్థనలు చేసుకుంటూ సంతాపం తెలియజేస్తున్నా,
అందరి మదిలో ఒకే ప్రశ్న ఉంది.
ఎవరైనా జాన్ లెనన్ ని ఎందుకు చంపాలనుకుంటారు?
అనుమానితుడు, పాతికేళ్ల మార్క్ డేవిడ్ చాప్మన్ అని గుర్తించడం జరిగింది.
మార్క్ డేవిడ్ చాప్మన్, హొనొలులూకి చెందిన, ఉద్యోగం లేని సెక్యూరిటీ గార్డ్.
మార్క్ డేవిడ్ చాప్మన్,
హవాయిలోని హొనొలులూకి చెందిన ఫ్రీలాన్స్ పోటోగ్రాఫరుగా గుర్తించడం జరిగింది.
చాప్మన్, క్యాసిల్ మెమోరియల్ ఆసుపత్రిలో
పనివాడిగా, ప్రింటర్ గా విధులు నిర్వర్తించేవాడని మాకు తెలిసింది...
...ఫోటో. కొత్త విషయం వెలుగులోకి వచ్చే కొద్దీ,
మార్క్ డేవిడ్ చాప్మన్ ఎవరు అనేది కూడా మారిపోతూ ఉంది.
జాన్ లెనన్ ఎవరు అనేది యావత్ ప్రపంచానికి తెలుసు,
ఇప్పుడు మనం తలలు పట్టుకుంటున్నాం...
అతడిని చంపింది ఎవరు అనేది తెలుసుకోవడానికి ప్రయత్నిస్తున్నాం,
కారణం ఏమిటి అనేది అర్థం చేసుకోవడానికేమో.
హత్యకు ముందు రోజు రాత్రి, చాప్మన్, షెరాటన్ హోటల్ లో దిగినట్లు
పోలీసులు కనుగొన్నారు.
షెరాటన్ సెంటర్
అతను దిగిన హోటల్ గదిని సోదా చేయడానికి, వారెంట్ ఇవ్వమని జడ్జిని కోరారు.
డిటెక్టివ్స్ అక్కడికి చేరుకున్నారు.
అనుమానితుడిని అరెస్ట్ చేశాక,
మేము హొటల్ గదికి వెళ్లాం, లోపలికి ప్రవేశించడానికి అనుమతి సంపాదించాం.
డ్రెస్సింగ్ టేబుల్ మీద ఫోటోలను ఇంకా కొన్ని...
చాప్మన్ వస్తువులను మేము కనుగొన్నాం.
మాకు కనిపించాలనే వాటిని అక్కడ ఉంచాడు.
"ప్రతివాది బల్ల మీద ఈ కింద పేర్కొన్న వస్తువులని ఉంచారు:
అతని పాస్ పోర్ట్, టాడ్ రండ్గ్రెన్ పాడిన పాటకు చెందిన 8-ట్రాక్ టేపు ఒకటి,
ఇంకా జాన్ రాసిన అధ్యాయం గల పేజీని చూపుతూ తెరిచి పెట్టి ఉన్న బైబిల్.
ఆ వ్యక్తిగత వస్తువుల మధ్యలో,
అతను ఒక చిన్న "విజర్డ్ ఆఫ్ ఆజ్" పోస్టరును ఉంచాడు.
"వియత్నాం నుండి వచ్చిన శరణార్థుల పిల్లలతో అతను పని చేసిన
ఫోర్ట్ చాఫీలోని మాజీ వైఎంసీ సూపర్వైజర్ నుండి వచ్చిన ఒక లేఖ."
అతను... మొదట్నుంచీ పిల్లల కోసం, లేదా ఆసరా అవసరమైన వ్యక్తుల కోసం
పని చేసినట్టుగా అనిపించింది.
చాప్మన్ పరిచిన వస్తువులను బట్టి, అతను హత్య చేయాలని
ముందే అనుకున్నాడని చెప్పేయవచ్చని కొందరి వాదన.
హత్యని ప్లాన్ చేయడమే కాకుండా,
పోలీసులు దర్యాప్తు సాగే తీరును కూడా అతను ఊహించాడు.
కానీ చాప్మన్ డిఫెన్స్ బృందం,
అతను వస్తువులను అలా పరచడం, అతని మానసిక స్థితి బాగాలేదనడానికి సంకేతమని వాదించింది.
క్రిమినల్ కోర్టు
మార్క్ చాప్మన్ న్యాయవాది అయిన హర్బర్ట్ ఆడల్బర్గ్
మరొక వాదనని ముందుకు తెచ్చి,
చాప్మన్ ని మానసిక పరిస్థితిని పర్యవేక్షించాల్సిన అవసరం ఉందని కోర్టుని నమ్మించారు.
అతను అయోమయంలో ఉన్నట్టున్నాడు.
హర్బర్ట్ ఆడల్బర్గ్ లాయర్
నాకు అర్థమైనంత వరకు, ప్రస్తుతం అతని లాయరుకే
అతను పూర్తిగా సహకరించే స్థితిలో లేడు, ఇంకా...
అలా అని మీరెలా అంటున్నారు?
నేను అడిగే ప్రశ్నలకు, అతని సమాధానాలకు పొంతన ఉండటం లేదు,
మరీ ముఖ్యంగా హత్యా ఉదంతానికి సంబంధించిన ప్రశ్నలకు.
కాబట్టి విచారణ కొనసాగించే ముందు
అతని మానసిక పరిస్థితిని విశ్లేషించడం మంచిదని నా అభిప్రాయం.
బెలెవ్యూ ఆసుపత్రి
చాప్మన్ ని పరీక్షించడానికి కారాగార ఆసుపత్రి అయిన
బెలెవ్యూ ఆసుపత్రికి తీసుకెళ్లారు.
అసిస్టెంట్ కమిషనర్ ఎడ్ హెర్షీ అతని రాక కోసం ఎదురు చూస్తున్నారు.
చాప్మన్ ని తీసుకొచ్చినప్పుడు నేను బెలెవ్యూలోనే ఉన్నాను.
నేను, అతనితో, అలాగే అతనికి ఎస్కార్టుగా వచ్చిన పోలీసు ఆఫీసరుతో
మా జైలు సముదాయం ఉన్న అంతస్థుకు
లిఫ్టులో వెళ్తున్నాం.
ఎడ్ హెర్షీ న్యూయార్క్ ప్రభుత్వ దిద్దుబాటు శాఖ
ఇద్దరమూ పక్కపక్కనే నిలబడి ఉన్నాం.
"నువ్వు బాగానే ఉన్నావా?" అని నేను అడిగితే, తల ఊపాడు.
అతను చాలా మామూలు వ్యక్తిలాగానే అనిపించాడు నాకు.
అతనిలో తేడాగా, ప్రత్యేకంగా నాకేమీ కనిపించలేదు.
నేను ఏంటా అని ఆలోచించడం మొదలుపెట్టాను,
ఎందుకంటే, నేను చూసిందేంటో వెళ్లి విలేఖరులకి చెప్పాలి.
అతను ప్రశాంతంగా ఉన్నట్టు అనిపించాడు.
అతని హావభావాల్లో నటన అస్సలు లేదు.
మాజీ బీటిల్స్ సభ్యుడైన జాన్ లెనన్ ని చంపాడన్న ఆరోపణలతో అరెస్ట్ అయిన మార్క్ చాప్మన్
బెలెవ్యూ ఆసుపత్రి అనే ఈ కారాగార యూనిట్ లోనే ఉన్నారు,
ఆయన రెండవ అంతస్థులో ఉండే జైల్లో ఉన్నారు, ఈ సందర్భంగా దిద్దుబాటు శాఖ
పెద్ద ఎత్తున భద్రతా చర్యలు తీసుకుంది.
చాప్మన్ ని ఇప్పుడు మానసిక వైద్య నిపుణులు పరిశీలిస్తున్నారు,
డాక్టర్ నయోమీ గోల్డ్ స్టీన్, అతని మానసిక స్థితిని, విచారణని ఎదుర్కొనేంత సామర్థ్యం అతనికి ఉందా అని పరిశీలిస్తారు.
నయోమీ గోల్డ్ స్టీన్, ఎం.డీ.
తను కనుగొన్న వాటిని ప్రజాముఖంగా ఇప్పటిదాకా ఆమె వెల్లడించలేదు.
వాళ్లు అతడిని లోపలికి పంపించారు, అతను లోపలికి వచ్చాడు.
డాక్టర్ నయోమీ గోల్డ్ స్టీన్ మానసిక వైద్యురాలు
నేను "హాయ్, నేను డాక్టర్ గోల్డ్ స్టీన్ ని. ఇక్కడ కూర్చుంటారా?" అని అడిగాను.
ఏం జరిగిందో, ఆ పని ఎందుకు చేశాడో తెలుసుకోవాలనుకున్నాను.
నాకు గుర్తున్నంత వరకు, మేము చాలా సేపే మాట్లాడుకున్నాం.
అతను చాలా కోణాలు చూపించాడు.
అతను తిక్కగా మాట్లాడగలడు, చక్కగా మాట్లాడగలడు, విసుగు తెప్పించేలా కూడా మాట్లాడగలడు.
అతను సూటిగా సమాధానాలు ఇవ్వకుండా ఉండటానికి ప్రయత్నిస్తూ ఉన్నాడు,
కాబట్టి అది చిక్కుముడిలా అనిపించింది.
"చక్కగా, సంబంధితంగా, హేతుబద్ధంగా మాట్లాడుతున్నాడు.
కంగారు ఎక్కువ, అతిగా ఉద్రేకపడిపోతున్నాడు, ఊరికే అలిసిపోతున్నాడు,
కానీ సహకరిస్తున్నాడు, సముచితంగా, అడిగిన దానికి సమాధానం ఇస్తున్నాడు."
అంటే, అతను నాతో మాట్లాడాడనే అర్థం.
నేను యోకోతో పాత పడకగదిలో ఉన్నప్పుడు,
వేలాది మంది జాన్ పాటలు పాడుతూ ఉండటం మాకు వినిపించింది.
వీడ్కోలు, జాన్
అందరి కన్నా ముందు కాల్ చేసింది, వచ్చిందీ రింగోనే.
జాన్ కి రింగో అంటే చాలా ఇష్టం. ఎప్పుడూ అతని గురించే, అది కూడా వెలిగిపోతూ చెప్పేవాడు.
నేను డకోటా భవనంలోకి వెళ్లాను.
"నీ బాధని అర్థం చేసుకోగలను," అని యోకోతో అన్నాను.
దానికి ఆమె ఏ మాత్రం తడుముకోకుండా
"నువ్వు అర్థం చేసుకోలేవు," అని అనేసింది.
ఎందుకంటే, నేను అతనికి ఎంత సన్నిహితుడినైనా అయ్యుండవచ్చు,
కానీ ఆమెతో పోల్చుకుంటే ఆ సాన్నిహిత్యం రవ్వంత మాత్రమే.
పోలీస్ లైన్ దాటరాదు
మేము అక్కడ ఉన్నప్పుడు చాలా మంది జనాలు
యోకోని ఉద్దేశించి, లేదా షాన్ ని ఉద్దేశించి "కిటికీ వద్దకు రండి," అని అరవసాగారు.
అంటే... వాళ్లందరూ ఆమె పాటకి ఆమెని వదిలేస్తేనే మేలేమో,
ఎందుకంటే, ఏం చేసినా అతడిని ఎవరూ వెనక్కి తీసుకురాలేరు.
పైగా, ఇంటి బయటే అంత మంది జనం ఉండి, అతని పాటలు పాడుతూ ఉండట వలన
ఆమెకి ఊరట కొంచెం కూడా కలగదు.
మేము బయటకు వచ్చినప్పుడు,
తమకి బీటిల్స్ అంటే ప్రాణమని, లేదా ఇంకోటని నాకు వాళ్లు చెప్పాల్సిన అవసరం లేదు,
ఎందుకంటే, జాన్ మాకు అప్పుడే దూరమయ్యాడు.
ఎందుకంటే, నేను అక్కడికి వచ్చింది మాజీ బీటిల్స్ సభ్యుడిని చూడటానికి కాదు,
బ్యాండుతో సంబంధం లేకుండా, నా ఆప్తులని చూడటానికి వచ్చాను.
డిసెంబర్ 9, 1980న యోకో రాసిన లేఖ ఇది.
"జాన్ కి అంత్యక్రియలు నిర్వహించడం లేదు.
ఈ వారం చివర్లో, అతని ఆత్మ శాంతికై నిశ్శబ్దంగా ప్రార్థన చేయడానికి ముహూర్తం చూసుకుంటాం."
జాన్ ని ఖననం చేయాలని నిర్ణయించడం జరిగింది,
నేటి వరకు అతడిని ఎక్కడ ఖననం చేశారో సరిగ్గా ఎవరికీ తెలీదు.
కారణమేమీ లేకుండా ఉన్నట్టుండి లెనన్ ని హత్య చేయడంతో
అతని ఆప్తులు సమాధానాల కోసం ఆత్రంగా ఎదురుచూడసాగారు.
ఈ విషయాన్ని నేనెప్పుడూ వెల్లడించలేదు.
ఒకసారి యోకో నన్ను ఒకటి అడిగింది,
జాన్ హత్యకు సంబంధించి, పుట్టుకొచ్చిన అనేక సిద్ధాంతాలను,
కుట్ర కోణాలను పరిశీలించమని నన్ను కోరింది.
ఎవరో వెనుక ఉండి లెనన్ ని హత్య చేయించారు అని కొందరి నమ్మకం.
హత్యల సంఖ్యలో యు.ఎస్.ఏ రికార్డులన్నింటినీ అధిగమించింది!
1970ల కాలంలో, అమెరికా రాజకీయాల గురించి ఆయన తీవ్రస్థాయిలో విమర్శలు చేసేవాడు,
అతని భారీ అభిమానుల సైన్యాన్ని ప్రెసిడెంట్ నిక్సన్ కి వ్యతిరేకంగా, వియాత్నాం యుద్ధాని వ్యతిరేకంగా
విజయవంతంగా ఉసిగొల్పగలిగాడు.
సైనికులని స్వదేశానికి రప్పించాలన్నదే మన ప్రయత్నం. ఆయుధాలను మర్చిపోవద్దు.
ఆయుధాలను కూడా తీసుకురండి, అప్పుడే పురోగతి సాధ్యమవుతుంది.
డకోటా భవనంలో, ఆ అపార్టుమెంట్ ప్రాంతంలో రహస్య మైక్రోఫోన్స్ అమర్చారని
వాళ్లిద్దరూ బలంగా నమ్మేవారు.
ఈ దేశంలోని నిఘా సంస్థలు,
అది సీఐఏ అయినా, ఎఫ్.బీ.ఐ అయినా, నేషనల్ సెక్యూరిటీ అయినా
ఆ విధంగా చేసే
అవకాశమే లేదు.
ఫోన్ ఎత్తినప్పుడు మామూలుగా అయితే ఎలా ఉంటుందో నాకు బాగా తెలుసు,
నేను ఫోన్ ఎత్తినప్పుడల్లా
చాలా శబ్దాలు నాకు వినిపిస్తుంటాయి.
నేను తలుపు తెరిచి ఎప్పుడు చూసినా వీధికి అవతలి వైపున కొందరు వ్యక్తులు నిలబడి ఉండేవారు.
నేను కారు ఎక్కగానే, వాళ్లు నన్ను అనుసరించేవారు.
అది చాలా తీవ్రమైనదని ఒకరోజు నాకు అనిపించింది.
ఎలాగైనా, నాకు హాని తలపెట్టాలని వాళ్లు చూస్తున్నారు.
జాన్, యోకోల భ్రమకి బలమైన కారణాలే ఉన్నాయి.
రచయిత అయిన జాన్ వీనర్ సంపాదించిన
ఈ 12 కేజీల ఎఫ్.బీ.ఐ ఫైళ్లను పరిశీలిస్తే, నిక్సన్ పాలక వర్గం
లెనన్ ని రాజకీయ వైరిగా చూస్తోందని స్పష్టంగా తెలిసిపోతుంది.
రిచర్డ్ నిక్సన్, ఎఫ్.బీ.ఐ డైరెక్టరుకు
వందల కొద్దీ పేజీలను రాశాడు,
అందులో జాన్ ని, యోకోని
ఫాలో చేయాలని, వాళ్లపై ఓ కన్నేసి ఉంచాలని నిర్ణయించినట్టు పేర్కొని ఉంది,
లెనన్ సమస్యను ఏదోక విధంగా పరిష్కరించడానికి...
తీవ్రవాదులందరినీ ప్రమాదకరంగానే పరిగణించాలి
...ప్రభుత్వంలో అత్యున్నత స్థాయి నుండి చర్యలు తీసుకోవడం జరిగింది.
ఎవరూ కూడా శాంతికి పూర్తిగా అవకాశమే ఇవ్వలేదు.
గాంధీ ప్రయత్నించాడు, మార్టిన్ లూథర్ కింగ్ ప్రయత్నించాడు, కానీ వాళ్లు హత్యకు గురయ్యారు.
లెనన్ మరణం వెనుక వేరే పక్షం హస్తం ఉంటే,
మార్క్ చాప్మన్ ఎక్కడి నుండి వచ్చాడు?
మెదడును నియంత్రించే ప్రయోగాలలో అమయాకులను ఉపయోగిస్తూ
సీఐఏ చేసిన రహస్య ప్రాజెక్ట్ పేరు, ఎంకే అల్ట్రా.
వశీకరణలో ప్రపంచ స్థాయి నిపుణులు అయిన డాక్టర్ మిల్టన్ క్లైన్
సీఐఏకి చెందిన ఎంకే అల్ట్రా ప్రోగ్రామ్ లో కీలక పాత్ర పోషించారు.
నిఘా కార్యకలాపాలు ముమ్మరంగా చేసే ప్రభుత్వ సంస్థల్లో చాలా వరకు,
కొన్ని నిఘా కార్యకలాపాలను అమలు చేయడానికి
వశీకరణను సాధనంగా ఉపయోగించాలని చూస్తూ ఉన్నాయి.
తర్వాత డాక్టర్ క్లైన్, జైల్లో ఉన్న చాప్మన్ ని కలిసి,
అతని డిఫెన్స్ బృందంలో భాగం అవుతాడు.
సీఐఏ, వీలైనంతగా తమ గుప్పెట్లో ఉండగల ఏజెంట్లను
రూపొందించాలని చూస్తోందని పత్రాలలో స్పష్టంగా పేర్కొని ఉంది.
ఇప్పటిదాకా బయటపడిన, అతి పెద్ద బ్రెయిన్ వాష్ ప్రయోగాల్లో ఇదే అత్యంత పెద్దది.
మెదడును నియంత్రించడం అనే ఆలోచన సీఐఏకి చాలా బాగా నచ్చింది,
రాబర్ట్ కెన్నడీ హత్యలో దానికి కూడా భాగం ఉందని కొందరు అంటూ ఉంటారు.
హత్య జరిగిన రాత్రి
హోటల్ లో ఉన్నట్టు తనకి బాగా గుర్తుందని సర్హన్ చెప్పాడు.
ఒక అందమైన అమ్మాయికి కాఫీ పోస్తూ ఉండటం తనకి గుర్తు ఉందని,
ఆ తర్వాత ఏమీ గుర్తులేదని చెప్పాడు.
ఆ తర్వాత అతను అద్దాలతో నిండి ఉన్న గదిలోకి వెళ్లడం గుర్తు ఉందని
ఆ అద్దాలన్నీ అతడిని ఉక్కిరిబిక్కిరి చేశాయని చెప్పాడు.
అతడిని ఒక రకమైన వశీకరణ చేశారని డిఫెన్స్ బృందం వాదించింది.
తనకి మొదటగా కెన్నడీతో కరచాలనం చేయాలనిపించిందని సర్హన్ చెప్పాడు,
కానీ జనాలు తన వద్దకు దూసుకురాగానే తుపాకీ తీశానని చెప్పుకొచ్చాడు.
లెనన్ ని కాల్చాక, చాప్మన్ కనబరిచిన అసాధారణ ప్రవర్తన
ప్రధాన డిటెక్టివ్ అయిన, రాన్ హాఫ్మన్ కి అంతుచిక్కని విషయంగా మారింది.
అతను ఏకైక సూత్రధారా?
వెనుక నుండి ఎవరైనా అతని చేత ఇదంతా చేయించారా?
ఇందులో కుట్ర కోణం ఏమైనా ఉందా?
ఈ ప్రశ్నలన్నీ నా మదిని, అలాగే ఇతరుల మదిని కూడా తొలచివేశాయి.
చాప్మన్ కి ప్రస్తుతమున్న మిత్రులను,
ఇంకా బంధువులని విచారించడానికి మేము హవాయికి ఒక బృందాన్ని పంపాం.
మేము అతని కుటుంబంతో మాట్లాడాం.
అతనితో పరిచయం ఉంది అని మాకు తెలిసిన వాళ్లందరితోనూ మాట్లాడాం.
పెద్దగా మాట్లాడే రకం కాదు, పని చక్కగా చేస్తాడు.
పరుష మాటలు మాట్లాడకుండా, తన పనేదో తను చేసుకొనే తెలివైన కుర్రాడు.
అతను చాలా... చాలా తెలివైన వాడు. సహేతుకంగా నడుచుకొనే వ్యక్తి.
చాలా రకాలుగా, చాప్మన్ జీవితం ఒక అంతుచిక్కని విషయంలా మారిపోయింది.
అతని స్నేహితులకి ఇప్పటికీ అర్థం కావట్లేదు,
ఇప్పటికీ ఆశ్చర్యంలోనే ఉన్నారు,
"ఇన్నేళ్లుగా తమకి తెలిసిన మార్క్ చాప్మన్,
జాన్ లెనన్ హత్యానేరంలో బోనులో నిలబడిన మార్క్ చాప్మన్ ఒక్కడేనా?" అని.
చాప్మన్ ఒక మిస్టరీలా మిగిలిపోయాడు,
అతడిని అర్థం చేసుకోవాలని పోలీసులకి ఎంత ఆత్రంగా ఉందో, ప్రపంచ మీడియాకి కూడా అంతే ఆత్రంగా ఉంది.
మరింత సమాచారం తెలుసుకోవాలనే ఆశతో అతనికి అత్యంత సన్నిహితుల్లో ఒకరిని వేగంగానే ట్రాక్ చేశారు.
ఈ మధ్యాహ్నం, 21వ అంతస్థులో ఉన్న
చాప్మన్ ఇంటి వద్ద ఉండమని ఒక గార్డును నియమించడం జరిగింది.
చాప్మన్ భార్య అయిన గ్లోరియా ఆబ్
ఒక స్నేహితురాలితో ఇంటి లోపల ఉన్నట్టు సమాచారం అందింది,
ఆమె రిపోర్టర్లతో మాట్లాడటానికి నిరాకరిస్తోంది.
గార్డును నియమించక ముందే ఉదయం సుమారుగా ఏడు గంటలకు
మేము తలుపు దగ్గరకు వెళ్లకా, మాకు ఏడుపులు వినిపించాయి.
మీడియాని చూసి ఆమె ఉక్కిరిబిక్కిరి అయిపోయింది.
తనకి చట్టపరమైన సాయం అవసరమై, నాకు కాల్ చేసింది.
కాబట్టి, నాకు అనిపించిన అత్యుత్తమ మార్గం ఏంటంటే, మీడియా వాళ్లందరినీ ఒక గదిలోకి రమ్మని...
బ్రూక్ హార్ట్ లాయర్
...వాళ్లకి ఉన్న ప్రశ్నలన్నీ అడిగేయమని చెప్పి, అక్కడితో ముగించేయడం.
ఒక బీటిల్స్ అభిమానిగా,
జాన్ లెనన్ మరణానికి సంతాపం తెలియజేస్తున్నాను, అలాగే ఆయన భార్య, యోకోకి, ఇంకా కొడుకు, షాన్ కి
ఇలా జరిగినందుకు బాధపడుతున్నాను.
యోకోకి, ఆమె కుటుంబానికి ఇంత వేదన కలిగినందుకు, ఆయన మరణించినందుకు
నేను మనస్ఫూర్తిగా క్షమాపణలు కోరుతున్నాను.
ఆమె "ఆయన మరణించినందుకు" అని
చెప్పడం నేను విన్నాక,
గ్లోరియా సరైన పదాలను ఉపయోగించలేదేమో అని నాకు అనిపించింది.
ఎందుకంటే, చాప్మన్ వెళ్లి చంపకుంటే, లెనన్ బతికి ఉండేవాడే.
ప్లాన్ ప్రకారం హత్య జరిగింది అని అర్థం వచ్చేలా
ఆమె మాటలు లేవు.
ఆ సమయానికి, తన భర్తే హత్య చేశాడన్న విషయాన్ని
తను ఇంకా అంగీకరించలేదని అనిపిస్తోంది.
మార్క్ చేసిన పనికి అండగా, తనకి తెలిసి గ్లోరియా
ఏ విధమైన సపోర్ట్ అందించలేదు, అంతేకాకుండా, ఈ పర్యటనలో
ఏ విధంగానూ తను భాగం కాదు, తను ఏమీ చేయలేదు కూడా.
తను ఉన్నది ఉన్నట్టుగా
ముక్కుసూటిగా చెప్పేసింది.
కాస్తయినా భావోద్వేగం చూపుతుందేమో అని ఆశించాను.
తన స్వభావమే అది అనుకుంటా.
నేను క్రైస్తవురాలిని, క్షమించడమనేది గొప్ప గుణమని నేను నమ్ముతాను.
మొదట్నుంచీ నాకు క్షమాగుణం ఉంది.
మీడియావాళ్లు అడిగే ప్రశ్నలకు గ్లోరియా సమాధానాలు ఇచ్చింది,
కానీ చాప్మన్ తో తనకి ఉన్న బంధంలో భాగమైన కొన్ని అంశాలను బయటకు వెల్లడించలేదు.
పెళ్లయ్యాక చాప్మన్ బాగా తాగడం మొదలుపెట్టాడని,
చాలాసార్లు తన మీద చేయి కూడా చేసుకున్నాడని తను నాకు చెప్పింది.
ఆ తర్వాత, ఆ మత్తులో అతనికి ఏం చేస్తున్నాడో స్పృహ ఉండేది కాదు.
దీని వలన అతని మానసిక ఆరోగ్యంపై గ్లోరియాకి అనుమానాలు మొదలయ్యాయి.
ఇక న్యూయార్కుకు వచ్చేస్తే, మానసిక వైద్యురాలైన, డాక్టర్ నయోమీ గోల్డ్ స్టీన్,
విచారణను ఎదుర్కొనే సామర్థ్యం చాప్మన్ కి ఉందా లేదా అనే విషయంలో ఒక నిర్ధారణకు వచ్చారు.
ఒక వ్యక్తి, తనపై ఏ ఆరోపణలు ఉన్నాయో అర్థం చేసుకొని, తన రక్షణకు
సహకరించగల స్థితిలో ఉన్నప్పుడు, సదరు వ్యక్తి విచారణను ఎదుర్కోగలరని చెప్పవచ్చు.
అతని మానసిక స్థితి సరిగ్గా లేదు అని సూచించేలా అతని మాటలు లేవు.
భ్రమలు లేదా ఊహించుకోవడం వంటివి అతను చేస్తున్నట్టుగా కూడా అనిపించడం లేదు.
తుది అంచనా: విచారణను ఎదుర్కోగలడు.
పక్కకు జరగండి, మిత్రులారా. మిత్రులారా, పక్కకు జరగండి. జరగండి.
విచారణ తప్పక జరగనుంది కాబట్టి, చాప్మన్ వ్యతిరేక సెంటిమెంట్ విషయంలో
జనాల మూడ్ కాస్తా బాధ నుండి క్రోధానికి మారిపోయింది.
న్యాయవాదికి ప్రాణహాని బెదిరింపులు!
మిస్టర్ ఆడల్బర్గ్, మీరు ఎందుకు తప్పుకున్నారో చెప్పగలరా?
అతని న్యాయవాది కూడా దాన్నంతటినీ తట్టుకోలేకపోయాడు.
పిచ్చి పిచ్చి కాల్స్, ఇంకా నిజం తెలుసుకోవాలని కొందరు కాల్ చేసేవారు.
రోకంతా నా ఫోన్లు మోగుతూనే ఉంటాయి.
ఇలాంటి పరిస్థితుల్లో ఇతడి తరఫున
నేను సమర్థవంతంగా వాదించలేనని అనిపించింది.
వెనక్కి జరగండి. వెనక్కి జరగండి.
మానసిక వైద్యాలయం
ఒక బీటిల్స్ సభ్యుడిని కాల్చి చంపినందుకు
అతని మీద దాడి చేయడానికి
చాలా మంది ఖైదీలు తహతహలాడిపోతుంటారని మాకు అనిపించింది.
కాబట్టి మా జైళ్లలో అత్యంత సురక్షితమైన జైలేదో మేము కనుగొనాల్సిన అవసరం ఉంది,
రాత్రికి రాత్రే ఆ సురక్షితమైన ప్రాంతం,
రైకర్స్ దీవిలోని మానసిక కేంద్రానికి తలించాం.
చాలా పెద్ద ఎత్తున ప్రాణహాని బెదిరింపులు రావడంతో,
నిన్న మార్క్ డేవిడ్ చాప్మన్ ని బెలెవ్యూ ఆసుపత్రి నుండి తరలించడం జరిగింది.
ఈస్ట్ రివర్ లో ఉండే రైకర్స్ దీవి జైలుకు
వంతెన ద్వారా మాత్రమే వెళ్లవచ్చు,
న్యూయార్కులోని ఇతర ప్రాంతాలతో పోల్చితే, ఇది దూరాన, మారుమూల ఉన్న ప్రాంతమని చెప్పవచ్చు.
ఇలా మారుమూల ఉండటం వల్ల చాప్మన్ లాంటి వాళ్లకి ఇది బాగా సరిపోతుంది.
ద్వేషం పెరుగుతున్న తరుణంలో,
అంతగా అనుభవం లేని ఒక యువ న్యాయవాది చాప్మన్ తరఫున వాదించడానికి ముందుకొచ్చాడు.
ముప్పై ఏడేళ్ల జొనాథన్ మార్క్స్, తనకి ఈ ఉదయం ఫోన్ వచ్చిందని,
కేసు తీసుకోగలరా అని అడిగారని చెప్పాడు.
తిరస్కరించడానికి కారణం తనకేదీ తోచలేదని చెప్పాడు.
మిస్టర్ చాప్మన్ పై చాలా మందికి కోపంగా ఉంది...
అలాంటి పరిస్థితుల్లో మీరు అతని తరఫున వాదించబోతున్నారు...
ఈ విషయంలో మీకు ఎలా అనిపిస్తోంది?
మిస్టర్ చాప్మన్ మీద కోపంగా ఉన్న వాళ్లందరూ అదే కోపం నాపై చూపిస్తారని
నేను అనుకోవడం లేదు.
నేను ఒక క్లయింట్ తరఫున వాదిస్తున్నాను అంతే.
కేసు చాలా పెద్దది అవుతూ ఉన్నందున, తనకి సాయం కోసం,
మార్క్స్, డేవిడ్ సగ్స్ అనే జూనియర్ న్యాయవాదిని పనిలోకి పెట్టుకుంటాడు.
ఎప్పుడైనా నా అభిప్రాయంలో,
జనాల దృష్టిలో విలన్ అయిన వ్యక్తి తరఫున వాదించడం కన్నా...
డేవిడ్ సగ్స్ చాప్మన్ న్యాయ బృందంలో సభ్యుడు
...ముఖ్యమైన, గొప్ప విషయం మరొకటి లేదనుకుంటా.
కానీ మన మీద ఒత్తిడి ఉంటుంది అనడంలో ఏ సందేహమూ లేదు.
అంతకు ముందు నేను చాలా పెద్ద పెద్ద కేసుల్లో పని చేశాను.
కానీ నాకు అర్థమైంది ఏందంటే, నేను ఇదివరకు పని చేసిన కేసులు ఒక ఎత్తైతే
ఈ కేసు ఒక ఎత్తు అని.
విచారణకు సన్నద్ధం కావడానికి,
చాప్మన్ డిఫెన్స్ బృందం, జైలులో ఉన్న అతడిని సందర్శించడం మొదలుపెట్టింది.
ఆరోజు ఆదివారం,
నేను మార్క్ చాప్మన్ ని చూడటానికి
రైకర్స్ దీవికి వెళ్లాను.
అతనితో మాట్లాడే ప్రతి సంభాషణని వాళ్లు రికార్డ్ చేయడం మొదలుపెట్టారు.
మీ తరఫున వాదిస్తున్నందుకు
నాకు చాలా ఆనందంగా ఉంది.
ఈ సంభాషణలను ఇప్పటిదాకా పబ్లిక్ గా ఎప్పుడూ వినిపించలేదు.
మీరు మాటిస్తారా...
నేను ఇదొక్కసారే అడుగుతాను, ఇంకెప్పుడూ అడగను, ఏమనుకోకండి.
మీరు నాకు మద్దతుగా ఉంటారా?
మద్దతుగా ఉంటానని మాటిస్తున్నా.
దాన్ని మీరు ఎన్నిసార్లు అయినా అడగవచ్చు.
భలే విచిత్రంగా ఉండేది అన్నమాట, ఎందుకంటే ఒక్కోసారి
అతను చాలా మామూలుగానే మాట్లాడేవాడు.
కానీ హఠాత్తుగా మాట మారిపోతుంది!
ఉన్నట్టుండి అతని నోటి నుండి
అస్సలు ఊహించని మాటలు వస్తాయి,
"బాబోయ్, మనోడికి కాస్త తిక్క ఉంది," అనిపిస్తుంది.
ఏం జరిగిందో చెప్పండి.
ఈ ఆలోచన కాస్త పిచ్చిగా ఉంటుంది.
ఎవరినైనా చంపితే, నేను మారిపోతాను అనుకున్నా.
ఎవరిలా మారిపోతారని అనుకున్నారు?
"ద క్యాచర్ ఇన్ ద రై" పుస్తకం తెలుసా?
- హా. తెలుసు. - నా దగ్గర ఆ పుస్తకం ఉంది.
చంపాక, ఆ పుస్తకంలోని ఓ పాత్రలా మారిపోతాను అనుకున్నా.
ఇప్పుడు అర్థమైంది...
ఏ పాత్రలా మారిపోతారని అనుకున్నారు?
హోల్డెన్ కాల్ఫీల్డ్ లా.
"ద క్యాచర్ ఇన్ ద రై" పుస్తకంలోని పాత్ర అయిన హోల్డెన్ కాల్ఫీల్డ్ లా
మారిపోతాడని అనుకున్నాడు.
బొద్దుగా ఉండే యువకుడి నుండి
సన్నగా, పొడుగ్గా ఉండే టీనేజరులా మారిపోతాడని అనుకున్నాడు.
అతను హేతుబద్ధమైన మనిషిలా అనిపించలేదు.
ఇందులో మిస్టరీ ఏమీ లేదు. లెనన్ ని కాల్చింది అతనే అనడంలో ఏ సందేహమూ లేదు.
పారిపోయే ప్రయత్నం కూడా అతను చేయలేదు.
అసలైన ప్రశ్న ఏంటంటే,
"తుపాకీ కాల్చే సమయంలో అతని మానసిక స్థితి ఎలా ఉంది?" అనేదే.
ఈ వ్యక్తికి మానసిక స్థితి బాగాలేదని, ఆ కారణంగా జైల్లో శిక్ష అనుభవించడం కన్నా
మానసిక వైద్యాలయంలో పర్యవేక్షణలో ఉంటే... బాగుంటుందని
జ్యూరీ వాళ్లకి నిరూపించడమే
మా లక్ష్యం.
కానీ ప్రాసిక్యూషన్ వాళ్లు, మానసిక స్థితి బాగాలేదు అనే చాప్మన్ వాదనను అంగీకరించలేదు.
ఎవరైనా తీవ్రమైన మానసిక వ్యాధితో బాధపడుతూ...
కిమ్ హోగ్రీఫ్ ప్రభుత్వ న్యాయవాది
...అరటి పండు అనుకొని తుపాకీని పట్టుకొని ఉంటే,
అప్పుడు మానసిక స్థితి బాగాలేదని భావించవచ్చు.
కానీ మా అభిప్రాయం ప్రకారం, అతనికి ఏ మానసిక వ్యాధీ లేదు.
అతనేం చేస్తున్నాడో బాగా తెలుసు, తన వద్ద తుపాకీ ఉంది, కావాలనుకున్న పనికి వాడేశాడు.
పైగా అతను చేసే పని తప్పు అని అతనికి బాగా తెలుసు,
ఎందుకంటే హత్య చేసిన తర్వాత పోలీసుల రాక కోసం అక్కడే వేచి ఉన్నాడు.
క్రిమినల్ కోర్టు
మీ మానసిక వైద్యులు ఏం పరిశీలిస్తారు?
- అది ఎప్పుడు అనా? - ఏంటి, ఎందుకు?
దేని కోసం?
హత్య చేసినప్పుడు అతని మానసిక స్థితి ఎలా ఉందనేది వాళ్లు చూస్తారు.
చాప్మన్ ప్రధాన లాయరు జొనాథన్ మార్క్స్,
ఇప్పుడు తన బృందానికి వివాదాస్పదమైన అపాయింట్మెంట్ గురించి చెప్తాడు.
నా శక్తి మేరకు నేను మంచి డాక్టరునే ఎంచుకున్నాను.
వారెవరో చెప్పగలరా?
మిల్టన్ క్లైన్ హిప్నాటిస్ట్ కాదా?
మిల్టన్ క్లైన్ ఒక క్లినికల్ సైకాలజిస్ట్,
ఆయన విశ్లేషణ కోసం వశీకరణని ఉపయోగిస్తారంతే.
సీఐఏ మెదడు నియంత్రణ ప్రోగ్రాముకు
ఒకప్పుడు కన్సల్టెంటుగా పని చేసిన డాక్టర్ మిల్టన్ క్లైన్ ని ఆయన ఎంచుకున్నారు.
విచక్షణారహితంగా కాల్పులు జరిపేలా వారికి శిక్షణ ఇవ్వవచ్చు.
మిల్టన్ క్లైన్ సైకాలజిస్ట్, ఇంకా సీఐఏకి సలహాదారు
ఏ మాత్రం సంకోచం కానీ, చింతా కానీ లేకుండా, రవ్వంత ఫీలింగ్ లేదా ఆలోచనతో
జనాలను కాల్చేలా వారికి శిక్షణ ఇవ్వవచ్చు.
మార్క్, నేను డాక్టర్ మిల్టన్ క్లైన్ ని.
ఎలా ఉన్నారు, మార్క్? మిమ్మల్ని కలవడం బాగుంది.
హత్యలో ఏమైనా బహిర్గతం కాని అంశాలు ఉంటే,
వాటిని వశీకరణ ద్వారా బయటపెట్టగలడని డాక్టర్ క్లైన్ భావిస్తున్నాడు.
మీరు ఒక పని చేయాలి, మార్క్,
మీరు దృష్టి మరల్చకుండా సీలింగును చూస్తూ ఉండండి చాలు.
కనురెప్పలను నెమ్మదిగా మూయండి.
తల నుండి, కాలి వేళ్ల దాకా
మీ శరీరాన్నంతా విశ్రమించనివ్వండి.
బాగా, ఇంకా బాగా విశ్రమించండి.
ఇంకా, ఇంకా బాగా విశ్రమించండి.
ఇప్పుడు నేను భలే చిత్రమైన స్థితిలో ఉన్నా.
చాలా ప్రశాంతంగా ఉంది నాకు.
ఆ ప్రభావం ఉంటుంది కదా?
ఆ సన్నివేశాన్ని ఒకసారి ఊహించుకోవడానికి ప్రయత్నించండి.
- హత్య సన్నివేశాన్నా? - అవును.
సరే, నేను కూర్చొని ఉన్నా, ఒక కారు పక్కగా ఆగింది.
ఆ కారు అతనిదే అని నాకు తెలుసు, కాబట్టి, "ఆ క్షణం రానే వచ్చింది," అని అనుకున్నా.
కారు తలుపు తెరుచుకుంది. యోకో దిగింది, తనని చూసి తల ఊపాను.
ఆ తర్వాత అతను దిగాడు.
అతను నా పక్కగా వెళ్తున్నప్పుడు, అతడిని చూశాను.
ఆ తర్వాత రోడ్డు పక్కన ఉండే ఆ చోటు నుండి ముందుకు వచ్చి,
సుమారుగా ఆరు అడుగులు నడిచి, పక్కకు తిరిగి అతనికి ఎదురుగా వెళ్లాను,
ఆ తర్వాత నా జేబులో ఉన్న తుపాకీని తీసి
అతనికి గురి పెట్టాను,
ఆ తర్వాత కాల్చేశాను.
ఉన్న అయిదు తూటాలనూ ఖాళీ చేసేశాను.
ఆ తర్వాత పోలీసులు నన్ను అరెస్ట్ చేశారు, అప్పుడే నేను అన్నా,
"నేను క్యాచర్ ఇన్ ద రై" అని.
అప్పుడు మీకు ఎలా అనిపించిందో చెప్పగలరా? మీకు ఎలా అనిపించిందో మాత్రమే చెప్పండి.
నేను నేను కాదు అనిపించింది, కానీ కాల్చింది నేనే.
ఆ పని నేనే చేశా, చేయడం కూడా నాకు గుర్తుంది.
కాల్చాలని మీరు పక్కాగా నిర్ణయం తీసుకున్నారా?
నేను సంశయించాను కూడా.
నా మనస్సులోని సగ భాగం కాల్చవద్దని చెప్తోంది, ఇంకో సగ భాగమేమో కాల్చమంటోంది.
కానీ, అతను నా పక్క నుండి వెళ్తున్నప్పుడు
నాకు "కాల్చేయ్, కాల్చేయ్, కాల్చేయ్" అని ఒక స్వరం చెప్పడం మాత్రం బాగా గుర్తుంది.
ఇక నేను కాల్చేశాను.
యోకో యోనో, జాన్ లెనన్ ఆత్మ శాంతి కోసం ప్రార్థించమని అడిగింది కాబట్టి,
పది నిమిషాల పాటు
- అందరమూ నిశ్శబ్దంగా ప్రార్థిద్దాం. - మిత్రులారా...
దయచేసి రేడియోలన్నింటినీ ఆఫ్ చేయండి.
దయచేసి వస్తువుల అమ్మకాలను నిలిపివేయండి.
నిశ్శబ్దంగా ధ్యానం చేయండి. ఇప్పుడు ప్రార్థన మొదలుపెడదాం.
అందరం ప్రార్థిద్దాం. థ్యాంక్యూ.
చాప్మన్ విచారణ కోసం సన్నద్ధం అవుతూ ఉండగా,
సెంట్రల్ పార్కులో వేలాది మంది చేరి, లెనన్ ఆత్మశాంతి కోసం ప్రార్థన చేశారు.
ఆ జనంలోని ఒకరు, ఇటీవల జరుగుతున్న సంఘటనలన్నింటినీ ప్రత్యేకంగా గమనిస్తూ వచ్చాడు.
అతని పేరు జాన్ హింక్లీ జూనియర్.
అతని వద్ద కూడా "ద క్యాచర్ ఇన్ ద రై" పుస్తకం ఉంది.
అతను యునైటెడ్ స్టేట్స్ అధ్యక్షుడిని కాల్చబోతున్నాడు.
తర్వాతి ఎపిసోడ్లలో
మానసిక పరిస్థితి సరిగ్గా లేనందున, హత్య విషయంలో
తాను నిర్దోషి అని మార్క్ చాప్మన్ కోర్టులో ప్రకటించాడు.
ఆ పని చేయమని దేవుడు చెప్పాడట.
అతను దోషే, ఎందుకంటే మానసిక స్థితి సరిగ్గా లేదనేది అసలు కారణమే కాదు.
అతనికి మానసిక అనారోగ్యం ఏమీ లేదు.
అతను పేరు సంపాదించాలని ఆ పని చేశాడు.
లెనన్ ని చంపిన వ్యక్తి
వేరే కేసులో అయితే,
అతని మానసిక పరిస్థితి బాగాలేదు అనే పరిగణించేవారు.
కానీ అతను కాల్చింది మామూలు వ్యక్తిని కాదు.
సబ్ టైటిళ్లను అనువదించినది: రాంప్రసాద్